**НАЈЧЕШЋЕ ПОСТАВЉАНА ПИТАЊА**

**ПРИЈАВА ЗА УПИС У РЕГИСТАР**

**Који датум се уписује у делу „Датум уписа у Регистар пословних субјеката”?**

* Потребно је уписати датум из последњег решења АПР-а или решења Привредног/Трговинског суда којим располаже свака установа.

**Да ли се у делу „Локација организационих јединица установе“ уписују и локације сеоских амбуланти и амбуланти у радним организацијама и школама које су у саставу опште медицине или службе за стоматолошку здравствену заштиту?**

• Да, уписују се све локације које припадају једном правном лицу (адресе и назив насеља из шифарника).

**Да ли установе које нису сложене попуњавају део „Тип установе у саставу”?**

• Према стручно-методолошком упутству (страна 7): “Установа – обухвата сет података којим се дефинише здравствена установа, приватна пракса и друго правно лице; за установе (правна лица) које обједињују више делатности у смислу посебних функционалних и организационих целина – установа у саставу (клинички центар и здравствени центар) потребно је извршити регистрацију сваке функционалне целине (клиника, центар, дом здравља, општа болница).”

Горе наведено значи да све установе осим клиничких и здравствених центара у делу „Тип установе у саставу” бирају опцију 1 – Нема јединице у саставу.

Другим речима, само клинички и здравствени центри достављају онолико Пријава у Регистар колико имају установа у саставу и у делу делу „Тип установе у саставу” бирају одговарајућу опцију.

**Да ли специјалне болнице у делу „Укупан број постеља” приказују само постеље из Уредбе о Плану мреже или приказују свој укупан број постеља?**

• Уписује се реално стање, односно актуелан број постеља намењених за пружање здравствене заштите који не мора бити једнак броју који је дефинисан Уредбом о Плану мреже здравствених установа.

**Да ли је за дом здравља потребно у пријави приказати и ванболнички стационар који је на истој адреси?**

• У делу „Локација организационих јединица установе” се уписују само јединствене адресе, тј. уколико су две или више организационих јединица на истој адреси та адреса се уписује једном.

**Да ли је могуће извршити пријављивање запосленог који је примљен због повећаног обима посла, ако број извршилаца превазилази систематизацијом предвиђен број по радном месту?**

* Да, могуће је пријавити запосленог који има уговор на одређено време, а примљен је због повећаног обима посла и везати га за радно место сходно послу који обавља (без обзира на број извршилаца по радном месту дефинисаних систематизацијом) – за модел уговора на одређено време због повећаног обима посла неће бити ограничења при пријављивању.

**Ко треба да изврши мапирање постојећег нивоа квалификација са НОКС-ом?**

* За ово је одговоран кадровски референт, односно правник у здравственој установи.

**На које радно место се пријављује запослени који обавља руководећу функцију, а уз то обавља и послове дефинисане у опису радног места на коме је био запослен пре преузимања руководеће функције?**

* Пријављује се на руководеће радно место, а уколико обавља и друге послове они се уносе у опис овог радног места. Радно место на коме је био запослен пре преузимања руководећег радног места остаје упражњено.